KAE Ligako 2025eko denboraldia

**KAE Ligako 2025eko denboraldia** Kantauriko Arraun Elkarteko Ligaren hogeigarren denboraldia izan zen. Lehen mailako txapelketa ekainaren 21ean hasi zen Santanderko badian eta abuztuaren 23an amaitu Bilbo hiriko uretan; bigarren maila, aldiz, egun eta leku berean hasi bazen ere, lehenago bukatu zen: abuztuaren 17an, Colindresen. Guztira, 27 estropada puntuagarri jokatu ziren, 15 lehen mailan eta 12 bigarrenean. 

Aurreko denboraldian San Juan txapeldunak TKE Ligara igotzea lortu zuenez, 2025eko erreferentziazko traineruak Zumaia txapeldunordea eta TKEtik jaitsi berri zen San Pedro izan ziren; lehian Astillero eta Castro kantabriarrak elkartu zitzaizkien, bigarren mailatik igoberriak eta Orioren B traineruak eta Portugaletek utzitako lekuak hartu zituztenak. 

Denboraldi honetako txapelduna, nagusitasun osoz, Itsasoko Ama Arraun Elkartea izan zen. Santurtziarrek 162 puntu eta jokoan izan ziren 15 banderetatik 10 eskuratu zituzten. Urtea borobiltzeko, gainera, irailaren 20an eta 21ean jokatu zen play-offean, Eusko Label Ligan arraun egiteko txartela lortu zuten; *Sotera* ontziko mutilak, hain zuzen ere, kanporaketako azkarrenak izan ziren eta, bi denboraldi KAE Ligan igaro ostean, 2026an goreneko mailara bueltatuko dira Chapelarekin batera. Ligako txapeldunordea, bestalde, Arkote Arraun Taldea izan zen. Plentzitarrak izan ziren denboraldi honetan txapeldunen arraunketari eutsi zioten bakarrak eta, guztira, 148 puntu eta bi ikurrina eraman zituzten herrira (Gorlizko Ikurrina eta Santurtzikoa). Dena dela, ezin izan zuten bigarren mailetako txapeldunen ubera jarraitu eta kanporaketan hirugarren egin zuten; hurrengo denboraldian, hortaz, KAE Ligan jarraituko dute. Ohorezko txanda Zarautzek eta Lapurdik osatu zuten, elkarte horiek, baina, ez zuten banderarik irabazi; bai, ordea, Zumaiak, San Pedrok eta Pedreñak, bana.

Bigarren mailari dagokionez, azkenik, Orioren B traineruak nagusitasun osoz irabazi zuen txapelketa; guztira, 9 bandera eta 68 puntu eskuratu zituzten gipuzkoarrek, 2023ko denboraldian lortutako emaitza berberak. *San Nikolas* ontziko mutilak, beraz, lehen mailan arituko dira hurrengo denboraldian Hibaika Arraun Elkartearekin batera (errenteriarrek play-offean lortu zuten igoera).

## Lehenengo maila
### Partaideak
Guztira, 12 elkartek hartu zuten parte hogeigarren denboraldian; horietatik 4 gipuzkoarrak ziren, beste 4 kantabriarrak, 3 bizkaitarrak eta bat lapurtarra. Donibanetarrak, hain zuzen ere, 2025eko TKE Ligan aritu ziren arraunean. 

Astillerok (bigarren mailako txapeldunak) eta Castrok, bestalde, Orioren B traineruaren eta Portugaleteren lehenengo mailako tokiak hartu zituzten. Castroko mutilek igoera kanporaketan hirugarren egin bazuten ere, Donostiarraren B ontziak utzitako postua eskuratu zuten.

### Estropadak
Denboraldi honetan 15 estropada eta bandera izan ziren jokoan.

### Sailkapena

# Santurtziko estropadan Zumaiaren ontzia lehiatik kanpo utzi zuten, hirugarren ziabogan Astilleroren trainerua abordatzeagatik.

#### Jaitsiera/Igoera play-offa 
Kanporaketa honetan lau ontzik hartu zuten parte: denboraldia 10. eta 11. postuan amaitu zuten elkarteek, Hondarribia Bk eta Camargok; eta bigarren mailako 2. eta 3. ontzi azkarrenek, Hibaikak eta Portugaletek; horietatik 3 bizkaitarrak ziren, bi gipuzkoarrak eta kantabriar bakarra. Astillero (iazko bigarren mailako txapelduna) eta Castro, aldiz, lehen mailan aritu ziren; azken elkarteak igoera kanporaketan hirugarren egin bazuen ere, Donostiarra Bk utzitako postua eskuratu zuen.

Irudi:Busturialdea AKE 2025.jpg|Busturialdea
Irudi:Hibaika Arraun Elkartea 2025.jpg|Hibaika
Irudi:Laredo Remo Club 2025.jpg|Laredo
Irudi:Lutxana Arraun Elkartea 2025.jpg|Lutxana
Irudi:Orio B trainerua 2025.jpg|Orio B
Irudi:Portugaleteko trainerua gizonezkoak 2025.jpg|Portugalete

### Estropadak
Denboraldi honetan 12 estropada eta bandera izan ziren jokoan.

### Sailkapena

# Laredo ez zen lehenengo mailara igotzeko lehian aritu, aurkeztutako taldeak ez zuelako harrobiko arraunlarien kupoa markatzen duen araudia betetzen.

## Erreferentziak 
## Ikus, gainera 
* KAE Liga
* TKE Ligako 2025eko denboraldia
* GT Ligako 2025eko denboraldia

## Kanpo estekak 
* KAE Ligaren webgunea